True West (drama)

Drama lwyfan Saesneg gan y dramodydd o Unol Daleithiau America, Sam Shepard, yw True West a gyfieithwyd i'r Gymraeg gan Iestyn Llwyd a Sian Summers o dan yr enw Tua'r Gorllewin. Mae'r ddrama'n dilyn y gystadleuaeth rhwng y brodyr Austin a Lee sydd wedi ymddieithrio, ac sy'n ailgysylltu yn ystod y ddrama. Mae'r ddrama wreiddiol wedi'i lleoli yng Nghaliffornia, tua 20 milltir y tu allan i Los Angeles wrth droed Dyffryn San Gabriel, yng nghartref eu mam. Mae'r ddrama'n adnabyddus am y modd y mae'n archwilio themâu fel dynameg teuluol, hunaniaeth, a'r Freuddwyd Americanaidd. 

 Cymeriadau 
+Cymeriad ShepardCyfieithiad CymraegDisgrifiadAustinAlunsgriptiwr o Hollywood sydd wedi'i addysgu ac yn briod a phlant / sgriptiwr S4C yn y fersiwn GymraegLeeGruffdafad ddu y teulu, lleidr a brawd hŷn AustinMomMammam y ddau lancSaul KimmerDafydd Prys-Jonescynhyrchydd o Hollywood yn y gwreiddiol / cynhyrchydd S4C yn y cyfieithiad

 Disgrifiad 
Hanes dau frawd mewn bwthyn diarffordd ar gyrion y ddinas - un a’i fryd ar gwblhau ei ffilm fawr gyntaf a’r llall am ennill ei arian drwy ddirgel ffyrdd. Gyda’r fam i ffwrdd ar ei gwyliau, mae’r ddau frawd yn ail-gynefino â’i gilydd gan brofi cryfderau a gwendidau’r naill a’r llall.

 Cynyrchiadau nodedig 
Mae sawl cynhyrchiad o'r ddrama wreiddiol wedi'i lwyfannu gyda actorion enwog yn portreadu'r cymeriadau.
CymeriadOff-Broadway debut 
(1980) West End debut 
(1981) Steppenwolf Theatre 
(1982) West End revival 
(1994) Broadway debut 
(2000) West End revival 
(2018) Broadway revival 
(2018) LeePeter BoyleBob HoskinsJohn MalkovichMark RylancePhilip Seymour HoffmanJohnny FlynnEthan HawkeAustinTommy Lee JonesAntony SherGary SiniseMichael RudkoJohn C. ReillyKit HaringtonPaul DanoMomLaurie Metcalf Anne DysonMargaret ThomsonLynsey BaxterCelia WestonMadeleine PotterMarylouise BurkeSaulPaul McBurneyTim WyltonSam SchactMichael RouseRobert LuPoneDonald Sage MackayGary Wilmes
Llwyfannwyd y cyfaddasiad Cymraeg gan y cwmni theatr newydd-anedig Cwmni Sgraps ym 1997. Grant prosiect gan Gyngor y Celfyddydau fu’n gyfrifol am sefydlu’r cwmni, gyda’r bwriad i gyflwyno "cynyrchiadau deinamig cyfoes i genhedlaeth newydd o fynychwyr theatr".

 Alun - Iestyn Llwyd
 Gruff - Ioan Hefin
 Mam - Rhiannon Williams
 Dafydd Prys-Jones - Arwel Gruffydd

Mewn adolygiad o'r ddrama gan Paul Griffiths yn Golwg [1 Hyd 1997] nododd bod "yr addasiad ar y cyfan yn taro deuddeg. ‘Roedd gen i fy amheuon wrth gyrraedd y theatr a fyddai posib i ymgorffori talp o fywyd Americaniadd i’r Gymraeg. Yn y ddrama wreiddiol, mae defnydd helaeth o effeithiau sain (eto at bwrpas arbennig) - sŵn pryfed tân a’r ‘coyotes’ i roddi naws y gorllewin gwyllt. Sŵn brefiadau’r defaid a gafwyd, a hynny’n ychwanegu at ddyhead y ddau i gael dianc ‘Tua’r Gorllewin’ [Cymru]"

 Cyfeiriadau 

Categori:Cyfieithiadau o Ddramâu i'r Gymraeg
Categori:Dramâu 1980
Categori:Theatr Gymraeg y 1990au